Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 2 Pv 159/08/6601	Banská Bystrica, 12.9.2013
EEČ : 2-45-194-2013

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátorka Okresnej prokuratúry Banská Bystrica
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 
v období od 06.12.2006 do júna 2011 si neplnil zákonnú vyživovaciu povinnosť voči dcére XXXXX, nar. 29.07.1986, bydliskom Banská Bystrica, Javornícka 11, v období od 06.12.2006 do mája 2007 aj voči dcére XXXXX, t.č. Kušniarovej, nar. 09.10.1982,  bydliskom Bratislava, Topoľčianská 27,  napriek tomu, že  rozsudkom Okresného súdu  Banská Bystrica č.k.  15C 38/2004 z 08.06.2004, ktorý sa stal vykonateľným 21.07.2004, bol zaviazaný prispievať  na výživu dcéry Zuzany výživným v sume po 2.000,- Sk (66,39 €) vždy do 20. dňa v  mesiaci vopred, rozsudkom Okresného súdu Banská Bystrica č.k. 8C 134/2004 z 19.10.2004, ktorý sa stal vykonateľným 06.11.2004, bol zaviazaný prispievať na výživu dcéry Martiny výživným v sume po 3.000,- Sk (99,58 €) vždy do 15. dňa v mesiaci vopred a za uvedené obdobie dlhoval na výživnom do rúk XXXXX celkovú sumu 3.651,45 € a do rúk XXXXX, t.č. Kušniarovej, celkovú sumu 597,49 €,

lebo zanikla trestnosť činu

Odôvodnenie:
Uznesením vyšetrovateľa OR PZ ,ÚJKaP PZ Banská Bystrica ČVS:ORP -  160/1-OVK-BB-2008 z 29.02.2008 bolo   podľa § 199 ods. 1 Tr. por. začaté trestné stíhanie a  uznesením povereného príslušníka PZ,  OR PZ v Banskej  Bystrici, ÚJKaP PZ Banská Bystrica ČVS:ORP - 120/2-OSV-BB-200 z 23.06.2008   bolo podľa § 206 ods. 1 Tr. por. vznesené obvinenie XXXXX, nar.  XXXXX, za prečin zanedbania povinnej výživy podľa § 207 ods. 1 Tr. zák.  na tom skutkovom základe, ako bolo uvedené vo výrokovej časti uznesenia. 
 
Po skončení skráteného vyšetrovania, ktoré z dôvodov vecnej príslušnosti vykonával  ďalej vykonával vyšetrovateľ PZ,  bol  na tunajšiu okresnú prokuratúru predložený spisový materiál s návrhom  na zastavenie trestného stíhania podľa § 215 ods. 1 písm. h/ Tr. por. 

Z výpovede svedkyne - poškodenej XXXXX vyplývalo, že  obv. XXXXX jej dňa 31.07.2012 v hotovosti dodatočne uhradil   celý dlh na výživnom  vo výške 3.651,45 € za obdobie od mesiaca december 2006 do  júna 2011. V ďalšom období už obvinený nebol  povinný platiť výživné, pretože ukončila vysokoškolské štúdium. 

Z výpovede svedkyne - poškodenej XXXXX, rodenej Mesiarkinovej vyplývalo, že  obvinený XXXXX jej dňa 31.07.2012  v hotovosti dodatočne uhradil  celý dlh na výživnom  vo výške 597,49 € za obdobie od mesiaca december 2006 do  mája 2007.  V ďalšom období už obvinený nebol  povinný platiť výživné, pretože ukončila vysokoškolské štúdium.   

Bolo zistené aj to, že čin  nemal trvalo nepriaznivé následky. 

Prečinu zanedbania povinnej výživy podľa § 207 ods. 1,  ods. 3 písm. b/ Tr. zák. sa dopustí ten, kto najmenej tri mesiace v období dvoch rokov neplnil, čo aj z nedbanlivosti, zákonnú povinnosť vyživovať  alebo zaopatrovať iného, pričom čin spáchal závažnejším spôsobom konania.

	Závažnejší spôsob konania  v zmysle ustanovenia § 138 písm. b/ Tr. zák.  bol v danom prípade daný tým, že  obvinený páchal  trestný čin po dlhší čas. 
 
Podľa § 86  ods. 1 písm. a/ Tr. zák., trestnosť činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr,  než sa súd odobral na záverečnú poradu. 

Podľa § 215 ods. 1 písm. h / Tr. por. prokurátor zastaví trestné stíhanie, ak zanikla trestnosť činu.

Preto som rozhodla tak, ako je vyššie uvedené. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Danica Hrabáčová
prokurátorka